Document ID: 31985R3519

NEUVOSTON ASETUS (EHTY, ETY, EURATOM) N:o 3519/85,
annettu 12 päivänä joulukuuta 1985,
Euroopan yhteisöille maksettavan veron soveltamisen edellytysten ja menettelyn vahvistamisesta annetun asetuksen (ETY, Euratom, EHTY) N:o 260/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen,
ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan,
ottaa huomioon komission ehdotuksen,
ottaa huomioon edustajakokouksen lausunnon (),
sekä katsoo, että
on tarpeen muuttaa Euroopan yhteisöille suoritettavaan veroon sovellettavien edellytysten ja menettelyn vahvistamisesta annettua neuvoston asetusta (ETY, Euratom, EHTY) N:o 260/68 (), sellaisena kuin se on viimeksi muutettuna asetuksella (EHTY, ETY, EURATOM) N:o 2151/82 (), jotta seuraavat asetukset otettaisiin huomioon:
- eräiden tieteelliseen ja tekniseen henkilöstöön kuuluvien virkamiesten tehtävien lopullista päättymistä koskevien erityisten ja väliaikaisten toimenpiteiden vahvistamisesta 19 päivänä kesäkuuta 1985 annettu neuvoston asetus (EHTY, ETY, Euratom) N:o 1679/85 (),
- virkamiehiin sovellettavien henkilöstösääntöjen ja muuta henkilöstöä koskevia palvelussuhteiden ehtojen muuttamisesta 27 päivänä syyskuuta 1985 annettu neuvoston asetus (EHTY, ETY, Euratom) N:o 2799/85 (),
- Euroopan yhteisöjen virkamiesten virkasuhteen lopullista päättymistä Espanjan ja Portugalin liittymisen vuoksi koskevien erityisten toimenpiteiden vahvistamisesta 12 päivänä joulukuuta 1985 annettu neuvoston asetus (EHTY, ETY, Euratom) N:o 3518/85 (),
ON ANTANUT TÄMÄN ASETUKSEN:
1 artikla
Lisätään asetuksen (ETY, Euratom, EHTY) N:o 260/68 2 artiklaan yhdeksäs, kymmenes ja yhdestoista luetelmakohta seuraavasti:
«- henkilöt, jotka saavat asetuksen (EHTY, ETY, Euratom) N:o 1679/85 3 artiklassa tarkoitetun erorahan,
- muuta henkilöstöä koskevien palvelussuhteiden ehtojen 28 a artiklassa määrätyn työttömyyskorvauksen saajat sellaisena, kuin kyseinen artikla on seurausta asetuksen (EHTY, ETY, Euratom) N:o 2799/85 33 artiklasta,
- henkilöt, jotka saavat erorahan, josta määrätään asetuksen (EHTY, ETY, Euratom) N:o 3518/85 4 artiklassa.»
2 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Sitä sovelletaan siitä ajankohdasta lähtien, jolloin kukin 1 artiklassa tarkoitettu asetus tulee voimaan.
Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1985.

Labels: 0
2
15
4